
Ove su godine mnogi mediji zloupotrijebili nesreću na džemretima, nastojeći ocrniti ***[islam](https://pitajucene.com/search/islam/questions/ "Pretraži pitanja o Islamu")*** i muslimane. Po vama, na koji je način moguće izbjeći tolike žrtve, i šta savjetujete hadžijama?


* 
* 
* 
* 
* 
* 
* 

 

Kako izbjeći gužvu na hadždžu?
==============================

 

***[Hadždž](https://pitajucene.com/search/had%C5%BE/questions/ "Pretraži pitanja o hadžu")*** je izrazito specifičan ibadet. Na maloj površini skuplja se nekoliko miliona ljudi koji su različiti po svim, osim po vjerskim pitanjima. Nije objektivno očekivati da u atmosferi od nekoliko miliona ljudi s različitim mentalitetima ne dođe do žrtava uzrokovanih ovim ili onim razlogom. Međutim, najčešći uzroci nesreća na Mini jesu same hadžije koje pođu s Mine drugog, odnosno trećeg dana Kurban-bajrama (12. ili 13. zul-hidždže) noseći sa sobom prtljagu. Kada se nađu u velikoj gužvi, ne mogu zadržati torbe u rukama, one koje padaju na zemlju, pa hadžije posrću preko njih i ginu. Kada ljudi vide hadžije pod svojim nogama, nastaje velika panika i jako je teško takvu situaciju vratiti pod kontrolu. Muslimanu je, naravno, teško kada čuje da je nekoliko desetina ili stotina hadžija poginulo, ali, uistinu, oni su dobitnici, nisu gubitnici.  

Ebu Hurejre, radijallahu anhu, prenosi da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, rekao: *“Ko pođe na hadždž pa umre, teče mu nagrada hadždža do Sudnjeg dana. Ko pođe na ‘umru pa umre, teče mu nagrada ‘umre do Sudnjeg dana. Ko izađe u borbu na Allahovom putu pa umre, teče mu nagrada za borbu do Dana sudnjeg.” (*Ebu Ja’la, 5/441, s dobrim lancem prenosilaca. Vidjeti: *Es-Sisiletus-sahiha*, 6/1/116.)Allahovom voljom, u nekoliko zadnjih godina gotovo da nema žrtava na Mini, jer je proširenje prilaska i samih mjesta bacanja kamenčića znatno ublažilo problem velike gužve, a Allah najbolje zna.  

Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


